પરમ પૂજ્ય મહંતસ્વામી મહારાજના સ્વાગત માટે મંદિર પરિસરમાં અદ્દભુત કાઠીયાવાડી ગામડાનો માહોલ ઉભો કરવામાં આવ્યો હતો જેમાં કાઠીયાવાડી વસ્ત્રોમાં શોભતા યુવકોએ પરંપરાગત રીતે સ્વામીશ્રીનું સ્વાગત કર્યું હતું. પરિસરને પરંપરાગત ચાકળા, કંતાન, ફાનસ, જૂના પીત્તળના વાસણો, જૂના કબાટ-મોટા પટારા, ખાટલાઓથી સુશોભિત કરવામાં આવ્યું હતું. સાથે સાથે આસોપાલવના તોરણો, ફુલોની સુંદર રંગોળી, દીપમાળા, ૧૫૧ કળશ, ધજાઓથી સમગ્ર પરિસરને સુશોભિત કરવામાં આવ્યું હતું. ભગવાન સમક્ષ વિવિધ પ્રકારની કેરીઓનો વિશિષ્ટ અન્નકૂટ ધરવામાં આવ્યો હતો.